**Romanţă de toamnă**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce fericită era toamna

şi ne privea uimită

cum înverzeam alai de frunze moarte

în serile cu ochi de chihlimbar!

De dragul tău,

de dragul meu,

păduri de vise legănam

la poarta sărutului ofrandă.

Ce tristă este toamna!

Verdele în suflet a ruginit sub ploi,

zăpada pe la tâmple şi-a început festinul;

De dragul tău,

de dragul meu,

s-o inundăm cu flori de mac .

Nu vreau de azi

un mâine alb să trăiesc.

Pe frunzele uscate,

pictează-mi primăveri

cu marginile prinse-n iarba

de mai ieri!